**Pályázat sport- és rendezvényszervező referensi tisztség betöltésére**

Az ELTE BGGyK HÖK elnöke pályázatot ír ki

az ELTE BGGyK HÖK sport- és rendezvényszervező referensi tisztség betöltésére.

**A sport- és rendezvényszervező referens feladata az ELTE BGGyK HÖK Alapszabálya alapján:**

**25. § A sport- és rendezvényszervező referens**

(1) Sport- és rendezvényügyekben képviseli az Önkormányzatot.

(2) A Kar hallgatói rendezvényeivel kapcsolatos tevékenységeket koordinálja.

(3) A programokkal kapcsolatos hallgatói ötleteket gyűjti, majd beépíti a rendezvényekbe.

(4) Feladata az intézményi hagyományok megtartása, továbbadása és hagyományteremtő programok létrehozása.

(5) Kari rendezvények lebonyolításában és szervezésében vesz részt.

(6) Koordinálja a sportrendezvényeket a sportügyekért felelős megbízottal együttműködve.

(7) Tisztsége alapján tagja:

1. a Kari Tanácsnak,
2. az ELTE HÖK Rendezvényszervezői Bizottságnak.

(8) Részt vesz a sport ösztöndíj pályázati kiírásának előkészítésében és a pályázatok elbírálásában.

(9) Rendezvényszervezési és sportügyekben segíti a kari képviselők munkáját.

(10) Rendezvények hirdetésével kapcsolatban együttműködik a Kommunikációs referenssel.

(11) Elnöke a kari Sport- és Rendezvényszervező Bizottságnak.

**A pályázás menete:**

A sport- és rendezvényszervező referensi tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az elnok@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Pályázási időszak: **2018. október 26. 16:00 – 2018. november 5. 12:00**

A beérkező pályázatokról küldöttgyűlés határozata alapján az elnökség dönt.

Budapest, 2018. október 24.

Menyhárt Barbara s.k.

ELTE BGGyK HÖK

elnök